31996L0054
L 248/1
JURNALUL OFÍCIAL AL UNIUNII EUROPENE
DIRECTIVA 96/54/CE A COMISIEI
din 30 iulie 1996
de efectuare a celei de-a douăzeci și doua adaptări la progresul tehnic a Directivei 67/548/CEE a Consiliului privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (1), modificată ultima dată de Directiva 94/69/CE a Comisiei (2) și, în special, articolul 28 al acesteia,
întrucât anexa I la Directiva 67/548/CEE conține o listă de substanțe periculoase, precizând modul de clasificare și etichetare a acestora și, acolo unde este cazul, caracterizarea prin limitele de concentrație sau alți parametri care permit evaluarea riscurilor pentru sănătatea umană și pentru mediu; întrucât lista cu substanțe periculoase din anexa I trebuie adaptată în lumina cunoștințelor științifice și tehnice actuale; întrucât trebuie, prin urmare, modificată introducerea la anexa I astfel încât să cuprindă note referitoare la etichetarea preparatelor și o nouă grupă de substanțe organice în tabelul B; întrucât lista substanțelor periculoase din anexa I conține substanțe pentru care s-au acordat derogări temporare și de clasificare speciale pentru Austria și Suedia prin Actul de aderare a Austriei, Finlandei și Suediei; întrucât Actul de aderare prevede modificarea cerințelor de clasificare și etichetare pentru substanțele respective; întrucât clasificarea unora dintre substanțele respective a fost modificată corespunzător;
întrucât anexa III la Directiva 67/548/CEE conține o listă de fraze privind natura specială a riscurilor atribuite substanțelor și preparatelor periculoase; întrucât trebuie adăugată o frază indicând pericolul pentru sănătate prin inspirarea anumitor substanțe sau preparate;
întrucât anexa V la Directiva 67/548/CEE stabilește metodele de determinare a proprietăților fizico-chimice, a toxicității și ecotoxicității substanțelor și preparatelor; întrucât respectiva anexă trebuie adaptată la progresul tehnic;
întrucât anexa VI la Directiva 67/548/CEE conține criteriile generale pentru clasificarea și etichetarea substanțelor și preparatelor periculoase; întrucât trebuie adăugate criterii pentru substanțele și preparatele periculoase pentru sănătate în cazul aspirării; întrucât trebuie modificate criteriile pentru substanțele și preparatele sensibilizante; întrucât trebuie introduse criterii pentru etichetarea containerelor de gaze destinate pentru propan, butan și gazul de petrol lichefiat (GPL);
întrucât dispozițiile prezentei directive sunt în conformitate cu avizului Comitetului pentru adaptarea la progresul tehnic a directivelor privind eliminarea barierelor tehnice din calea comerțului cu substanțe și preparate periculoase,
ADOPTĂ PREZENTA DIRECTIVĂ
Articolul 1
Directiva 67/548/CEE se modifică după cum urmează:
1.
Anexa I se modifică după cum urmează:
(a)
nota 4 la cuvântul introductiv se înlocuiește cu următorul text:
„Nota 4
Preparatele care conțin aceste substanțe trebuie să fie clasificate ca nocive, cu R65, dacă îndeplinesc criteriile prevăzute în anexa VI, punctul 3.2.3”;
(b)
se adaugă următoarea notă 5:
„Nota 5
Limitele de concentrație pentru preparatele gazoase se exprimă ca procent din volum pe volum.”;
(c)
următoarea clasificare specială pentru substanțe organice se adaugă la tabelul B din cuvântul introductiv la anexa I la Directiva 67/548/CEE:
„647
Enzimas
Enzymer
Enzyme
Ένζυμα
Enzymes
Enzymes
Enzimi
Enzymen
Enzimas
Entsyymit
Enzymer”;
(d)
intrările din anexa I la prezenta directivă înlocuiesc intrările corespunzătoare anterioare;
(e)
intrările din anexa II la prezenta directivă se adaugă pentru prima dată;
(f)
se elimină intrările cu următoarele numere de ordine:
008-002-00-3
612-045-00-9
648-011-00-5
648-025-00-1
648-157-00-X
648-158-00-5
648-159-00-0
649-192-00-3;
(g)
intrările din anexa III la prezenta directivă se modifică prin înlocuirea tuturor referințelor la teza R 22 prin referințe la teza R 65.
2.
Textul următor se adaugă la anexa III:
„R65
ES
:
Nocivo: si se ingiere puede causar daño pulmonar.
DA
:
Farlig: kan give lungeskade ved indtagelse.
DE
:
Gesundheitsschädlich: kann beim Verschlucken Lungenschäden verursachen.
EL
:
Επιβλαβές: μπορεί να προκαλέσει βλάβη στους πνεύμονες σε περίπτωση κατάποσης.
EN
:
Harmful: may cause lung damage if swallowed.
FR
:
Nocif: peut provoquer une atteinte des poumons en cas d'ingestion.
IT
:
Nocivo: può causare danni ai polmoni in caso di ingestione.
NL
:
Schadelijk: kan longschade veroorzaken na verslikken.
PT
:
Nocivo: pode causar danos nos pulmões se ingerido.
FI
:
Haitallista: voi aiheuttaa keuhkovaurion nieltäessä.
SV
:
Farligt: kan ge lungskador vid förtäring.”
3.
Partea B a anexei V se modifică după cum urmează:
(a)
textul din anexa IV A la prezenta directivă înlocuiește titlul și introducerea generală la Partea B: Metode de determinare a toxicității;
(b)
textul din anexa IV B la prezenta directivă se introduce după punctul (B).1 bis;
(c)
textul din anexa IV C la prezenta directivă înlocuiește punctul (B).6;
(d)
textul din anexa IV D la prezenta directivă înlocuiește punctul (B).7;
(e)
textul din anexa IV E la prezenta directivă se introduce la sfârșit.
4.
Textul din anexa V la prezenta directivă înlocuiește textul indicat din anexa VI.
Articolul 2
(1) Fără a aduce atingere dispozițiilor alineatului (2), statele membre adoptă și pun în aplicare actele cu putere de lege și actele administrative necesare pentru a se conforma prezentei directive până la 31 mai 1998. Statele membre informează de îndată Comisia cu privire la aceasta.
(2) Statele membre adoptă și pun în aplicare actele cu putere de lege și actele administrative administrative necesare pentru a se conforma anexei V, literele F, I și J din prezenta directivă până la 31 octombrie 1997. Statele membre informează de îndată Comisia cu privire la aceasta.
(3) Atunci când statele membre adoptă dispozițiile prevăzute la alineatele (1) și (2), ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 3
Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
Articolul 4
Prezenta directivă se adresează statelor membre.
Adoptată la Bruxelles, 30 iulie 1996.